**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**OPĆINA BOSANSKA KRUPA**

**JEDINSTVENI OPĆINSKI ORGAN UPRAVE**

**OPĆINE BOSANSKA KRUPA**

Broj:07-11-5-5704/20

Bosanska Krupa, 30.09.2020.godine

Na osnovu člana 70.stav (4) i (6), a u vezi sa članom 68. stav (1) i (4) tačka i) Zakona o javnim nabavkama i članom 69. stav (2) tačka d) Zakona o javnim nabavkama („Službeni glasnik BiH“, broj: 39/14), a nakon provedenog postupka- konkurentski zahtjev za dostavu ponuda u predmetu nabavke usluga edukacije općinskih uposlenika zaduženih za upravljanje i koordinaciju aktivnosti u poslovnoj zoni Pilana općina Bosanska Krupa, u okviru projekta „Modernizacija PZ Pilana, Plan 500+“ općina Bosanska Krupa, na prijedlog Komisije za provođenje postupka javne nabavke, Općinski načelnik općine Bosanska Krupa, kao rukovodilac ugovornog organa donosi:

**ODLUKU**

**o poništenju postupka nabavke**

**Član 1.**

**(1)** Shodno članu 68. stav (1) i (4) tačka i) Zakona o javnim nabavkamaodbacuje se ponuda ponuđača d.o.o. „CABINET“ Bihać kao neprihvatljiva, jer ista nije potpuna i ne ispunjava zahtjeve iz tenderske dokumentacije.

**(2**) Shodno članu 69. stav (2) tačka d) Zakona o javnim nabavkama poništava se postupak javne nabavke- usluga edukacije općinskih uposlenika zaduženih za upravljanje i koordinaciju aktivnosti u poslovnoj zoni Pilana općina Bosanska Krupa, u okviru projekta „Modernizacija PZ Pilana, Plan 500+“ općina Bosanska Krupa, broj obavještenja 1272-7-2-117-3-85/20 od 10.9.2020. godine, jer jedina primljena ponuda nije prihvatljiva.

**Član 2.**

Ova Odluka će se objaviti na internet stranici ugovornog organa istovremeno sa upućivanjem odluke ponuđaču koji je učestvovao u postupku javne nabavke.

**O b r a z l o ž e n j e**

Postupak javne nabavke pokrenut je Odlukom o pokretanju postupka javne nabavke broj: 07-11-5-5704/20 od 09.09.2020. godine. Predmetna nabavka - usluga edukacije općinskih uposlenika zaduženih za upravljanje i koordinaciju aktivnosti u poslovnoj zoni Pilana općina Bosanska Krupa, u okviru projekta „Modernizacija PZ Pilana, Plan 500+“ općina Bosanska Krupa, pokrenuta je putem konkurentskog zahtjeva za dostavu ponuda. Obavještenje o nabavci broj: 1272-7-2-117-3-85/20 od 10.9.2020. godine, objavljeno na portalu JN (TD preuzelo ukupno 6 ponuđača) je objavljeno na portalu javnih nabavki i Općinskoj web stranici. Poziv za preuzimanje TD upućena na tri adrese. Po objavljenom obavještenju predviđen je rok za prijem ponuda 17.09.2020. godine do 14,00 sati.

Do označenog roka za prijem ponuda na protokol Ugovornog organa pristigla je jedna ponuda, a što je vidljivo iz tabelarnog pregleda dostavljenog od strane službenice koja radi na protokolu ugovornog organa i to ponuda :

1. **d.o.o. „CABINET“ Bihać**, broj protokola: 07-11-5-5704-2/20 od 17.9.2020. godine u 9,56 sati

Komisija za provođenje postupka javne nabavke je u skladu sa tenderskom dokumentacijom dana **17.09.2020. godine u 14,30 sati** izvršila javno otvaranje ponuda i na zapisnik konstatovala:

1. **Ponuđač d.o.o „CABINET“ Bihać ponudio:**

Cijena ponude **9.570,00 KM**, popusta nema, ponuđač nije u sistemu PDV-a

Komisija je konstatovala da je procijenjena vrijednost nabavke: Nabavka usluga-Angažman konsultanta za provođenje edukacije općinskih uposlenika zaduženih za upravljanje i koordinaciju aktivnosti u poslovnoj zoni Pilana općina Bosanska Krupa, u okviru projekta „Modernizacija PZ Pilana, Plan 500+“ općina Bosanska Krupa 8.205,00 KM, cijena sa PDV-om 9.600,00 KM..

Komisija za provođenje postupka javne nabavke je izvršila evaluaciju dostavljene ponude i dostavljene dokumentacije uz ponudu, te je na zapisnik konstatovala da ponuda ponuđača d.o.o.“CABINET“ Bihać nije uvezana, kao i da je za konsultanta dostavljena ovjerena kopija određenog akta prevedenog od strane stalnog sudskog tumača za englesni jezik, te je shodno navedenom predložila Ugovornom organu da postupi u skladu sa TD.

Ugovorni organ je uvidom u ponudu **d.o.o. „CABINET“ Bihać** utvrdio da ponuda nije uvezana, a tačkom 5. tenderske dokumentacije je navedeno *“Ponuđači su obavezni da pripreme ponude u skladu sa kriterijima koji su utvrđeni u ovoj tenderskoj dokumentaciji. Ponude koje nisu pripremljene u skladu sa ovom tenderskom dokumentacijom će biti odbačene kao neprihvatljive.“ Tačka 5.2.TD „ Ponuda se izrađuje na način da čini cjelinu i mora biti napisana neizbrisivom tintom. Ispravke u ponudi moraju biti izrađene na način da su vidljive i potvrđene potpisom ponuđača, uz navođenje datuma ispravke.* ***Svi listovi ponude moraju biti čvrsto uvezani. Ponuda se čvrsto uvezuje na način da se onemogući naknadno vađenje ili umetanje listova.*** *Dijelovi ponude kao što su uzorci, katalozi, mediji za pohranjivanje podataka i sl. koji ne mogu biti uvezani, ponuđač obilježava nazivom i navodi u sadržaju ponude kao dio ponude.“*

Također, tačkom 2.5.3 tenderske dokumentacije je utvrđeno da će se ocjena tehničke i profesionalne sposobnosti izvršiti na osnovu dokaza :- „Ovjerena fotokopija univerzitetske diploma, ekonomski ili drugi fakultet društvenog smjera VSS obavezno, preferencija Master ili doktorat. „

Ponuđač je za konsultanta dostavio ovjerenu kopiju određenog akta prevedenog od strane stalnog sudskog tumača, dokument stundentske Službe univerziteta u Pensilvaniji, ali ne i dokument tražen tenderskom dokumentacijom.

Navedeni ponuđač nije postupio u skladu sa tenderskom dokumentacijom, pa njegova ponuda nije potpuna i ne ispunjava zahtjeve iz tenderske dokumentacije, pa se ista shodno članu 68. Stav (4) tačka i) odbacuje.

Tenderska dokumentacija je sačinjena u skladu sa Zakonom o javnim nabavkama BiH član 58. Stav (2) i podzakonskim aktima tj. članom 8. Stav (2) i (3) Uputstva za pripremu modela tenderske dokumentacije i ponuda.

Uzimajući u obzir da je ugovorni organ obavezan poništiti postupak javne nabavke kada ni jedna od primljenih ponuda nije prihvatljiva, a u konkretnom slučaju zaprimjena je samo jedna neprihvatljiva ponuda, Ugovorni organ je postupio u skladu sa odredbama člana 68. stav 4. tačka i) i člana 69. stav (2) tačka d) Zakona o javnim nabavkama („Službeni glasnik BiH“, broj: 39/14) i donio odluku kao u dispozitivu.

**Pouka o pravnom lijeku**

Protiv ove odluke može se izjaviti žalba najkasnije u roku od 5 (pet) dana od dana prijema ove odluke. Žalba se izjavljuje Ugovornom organu u pisanoj formi direktno ili putem pošte u dovoljnom broju primjeraka, a koji ne može biti manje od tri.

Obrađivač:

Selma Bužimkić, dipl. pravnik

**OPĆINSKI NAČELNIK**

Dostavljeno:

1. d.o.o. „CABINET“ Bihać Armin Halitović, dipl. ecc
2. Web stranica općine
3. U spis
4. a/a